Որպէս նախաբան յառաջիկայ Հոկտեմբերին Երեւանի մէջ կայանալիք Ֆրանսախօսութեան ԺԷ. Գագաթնաժողովին, Արարատ Գիտութեանց Միջազգային Ակադեմիայի նախաձեռնութեամբ եւ երկու ֆրանսական պատկառելի հաստատութիւններու համակազմակերպութեամբ՝ աննախընթաց գիտաժողով մը տեղի ունեցաւ Փարիզի մէջ, 19 եւ 20 Սեպտեմբեր 2018‐ին։ Անոնցմէ մին կը կոչուի Անդրծովային Գիտութեանց Ակադեմիա (Ա.Գ.Ա.), իսկ միւսը՝ Ֆրանսական Վերածնունդ (Ֆ.Վ.)։ Առաջինին կեդրոնատեղիին մէջ գումարուեցան նիստերը։ Արծարծուելիք նիւթերն էին՝ ֆրանսախօսութիւն, Ֆրանսայի եւ Հայաստանի յարաբերութիւնները, մշակութային բազմազանութիւն եւ փոքրամասնութիւններու պաշտպանութիւն։